Па-трэцяе, імкліва нарастае аўтаматызацыя, якая таксама фарміруе нашу будучыню. Летась у Давосе брытанскія вучоныя дакладвалі, што на працягу 10—15 гадоў каля 50% (у некаторых краінах да 80%) цяперашніх працоўных месцаў будуць аўтаматызаваны. Узнікае пытанне: а што рабіць людзям? У прынцыпе, мы гэта ўжо праходзілі. Стагоддзе назад у той жа Францыі 70% насельніцтва было занята ў сельскай гаспадарцы. Сёння гэтая лічба складае 5%. Вы спытаеце, куды дзеліся астатнія людзі, беспрацоўе не надта вырасла? А ім давялося перавучвацца і шукаць сябе ў гэтым свеце. Вядома, гэты працэс быў даволі доўгі і заняў дзясяткі гадоў. Зараз мы гаворым пра значна карацейшы прамежак часу — 10—15 гадоў. І гэта практычна заўтра.